ऐसे में कोर्ट बिना देर किये बदतमीजी करने वाले प्रबंधन के लोगों को जेल में डाल देना चाहिए। वह भी लंबे समय तह। साहस दिखाने वाले कर्मियों के साथ प्रबंधन लगातार बदतमीजी कर रहा है और केस की लड़ाई लड़ रहे वकील और कोर्ट मूकदर्शक की भूमिका में है। अब तो एक ही बात समझ में आ रही कि मजीठिया की लड़ाई लड़ रहे मीडियाकर्मी या तो अपने दम पर प्रबंधन के सीने पर चढ़कर काम करने की भूमिका बनाएं या फिर लंबी लड़ाई लड़ने के लिए अपने को तैयार करें। सुप्रीम कोर्ट और मजीठिया की लड़ाई लड़ रहे वकीलों के रुख से कतई नहीं लग रहा है कि बर्खाश्त और स्थानांतरित होने वाले मीडियाकर्मियों को जल्द कोई राहत मिलने जा रही है। मजीठिया की लड़ाई हम लोग जीत भी जाते हैं तो भले ही अखबार मालिक जेल भेज दिये जाएं पर काम पर जाए बिना हमें न्याय नहीं मिलेगा। हां अंदर बैठे लोग हमें माने या न माने हम लोग उनकी लड़ाई जरूर लड़ रहे हैं और तब भी उनका ही फायदा होगा।